Opinjoni tal-Kumitat Ewropew tar-Reġjuni — Intejbu l-kapaċità amministrattiva tal-awtoritajiet lokali u reġjonali għat-tisħiħ tal-investimenti u r-riformi strutturali fl-2021-2027

(2020/C 79/05)

Relatur : Manuela BORA (IT/PSE), Kunsillier Reġjonali u Ministru Reġjonali tar-Reġjun tal-Marche

OPINJONI

IL-KUMITAT EWROPEW TAR-REĠJUNI

Niżguraw kapaċità amministrattiva adegwata għall-bliet u r-reġjuni tal-UE: l-isfida

1. jenfasizza li l-kapaċità amministrattiva hija element ewlieni għall-implimentazzjoni b’suċċess tal-investimenti u r-riformi meħtieġa biex jintlaħqu l-objettivi fit-tul tal-politika tal-UE. Wara li tiskadi l-Istrateġija Ewropa 2020, dawn l-objettivi fit-tul għandhom ikunu strutturati bl-implimentazzjoni tal-Għanijiet ta’ Żvilupp Sostenibbli, li għandhom ukoll jieħdu preċedenza fuq skemi ta’ governanza ekonomika rilevanti għall-kapaċità amministrattiva bħall-proċess tas-Semestru Ewropew. Jenfasizza wkoll ir-rilevanza sinifikanti tat-tisħiħ tal-kapaċità amministrattiva tal-awtoritajiet lokali u reġjonali fir-rigward tal-isfidi ambjentali u dawk relatati mal-klima li għandhom jiġu indirizzati meta jiġi implimentat il-Patt Ekoloġiku l-ġdid;

2. jinnota li l-awtoritajiet lokali u reġjonali huma atturi rilevanti fid-diviżjoni tas-setgħat fi ħdan l-Istati Membri u li huma responsabbli għal aktar minn nofs l-investiment pubbliku fl-UE, filwaqt li għandhom impatt konsiderevoli ta’ multiplikatur fuq l-investiment privat; jenfasizza li l-kapaċità amministrattiva mtejba tal-awtoritajiet lokali u reġjonali tiffavorixxi implimentazzjoni aktar effettiva tal-politiki pubbliċi bbażati fuq il-post, li huma prerekwiżit għall-fiduċja taċ-ċittadini fl-istituzzjonijiet lokali, reġjonali, nazzjonali u tal-UE;

3. jenfasizza li, minn Jannar 2017 ’l hawn, mill-inqas 38 Opinjoni u riżoluzzjoni tal-KtR indirizzaw il-ħtieġa li tissaħħaħ il-kapaċità amministrattiva tal-awtoritajiet lokali u reġjonali f’ħafna oqsma, inklużi l-politika ta’ koeżjoni, il-FEIS/InvestEU u l-programm għas-suq uniku ( 1 ) ; jiġbed l-attenzjoni wkoll għar-Riżoluzzjoni tiegħu tad-9 ta’ Ottubru 2019 dwar is-Semestru Ewropew u l-Istħarriġ Annwali dwar it-Tkabbir 2020 (SAT) ( 2 )

4. jenfasizza li 12 % tas-sottorakkomandazzjonijiet kollha, inklużi fir-rakkomandazzjonijiet speċifiċi għall-pajjiż tal-2019, jindirizzaw l-isfidi li jikkonċernaw il-kapaċità amministrattiva tal-awtoritajiet lokali u reġjonali ( 3 ) fi 17-il Stat Membru;

5. iqis li t-titjib tal-kapaċità amministrattiva hija sfida sistemika. Din għandha rabta ma’: (a) riżorsi umani (inklużi għadd insuffiċjenti ta’ persunal, diffikultajiet biex jiġu koperti pożizzjonijiet bi kwalifiki għoljin, għadd insuffiċjenti ta’ kompetenzi tekniċi interni, kumpens insuffiċjenti għall-mertu, pagi aktar baxxi milli fis-settur privat, ħtiġijiet ta’ taħriġ tal-ħaddiema taċ-ċivil b’rabta mal-ħiliet diġitali, il-kapaċità li jitwettqu kompiti kkwalifikati u tekniċi ħafna u l-għarfien dwar il-funzjonament tal-UE flimkien mal-opportunitajiet ta’ finanzjament); (b) sistemi u proċeduri; u (c) netwerking ma’ atturi esterni;

6. jinnota li, f’konformità mal-prinċipju tas-sussidjarjetà, ir-responsabbiltà għall-kwalità tal-amministrazzjoni pubblika hija tal-Istati Membri u tinvolvi livelli differenti ta’ governanza. Madankollu l-UE tista’ taqdi rwol komplementari billi tqarreb l-istandards permezz ta’ leġislazzjoni jew proċessi ta’ koordinazzjoni bħas-Semestru Ewropew, u billi tippermetti l-iskambju tal-aħjar prattiki u tappoġġja l-effiċjenza u l-innovazzjoni fl-amministrazzjoni pubblika u l-bini tal-kapaċità amministrattiva fil-livelli kollha tal-gvern. L-Artikolu 14 tat-Trattat dwar il-Funzjonament tal-Unjoni Ewropea jista’ jkun bażi ġuridika rilevanti għall-kwalità tal-amministrazzjoni pubblika fir-rigward ta’ servizzi ta’ interess ekonomiku ġenerali;

Valutazzjoni tal-QFP attwali

7. jirrimarka li, taħt il-QFP attwali, il-bini tal-kapaċità għall-awtoritajiet lokali u reġjonali kien appoġġjat mill-UE permezz tal-politika ta’ koeżjoni, il-Programm ta’ Appoġġ għal Riformi Strutturali u diversi strumenti u programmi oħrajn ( 4 ) , inklużi dawk ġestiti mill-BEI li jappoġġjaw l-investimenti tal-awtoritajiet lokali u reġjonali ( 5 )

8. jiddispjaċih dwar in-nuqqas ta’ informazzjoni trasparenti dwar l-ammont totali u l-użu reali ( 6 ) tar-riżorsi tal-UE disponibbli għall-bini tal-kapaċità tal-awtoritajiet lokali u reġjonali, kif ukoll dwar l-impatt globali tagħhom, u jistieden lill-Kummissjoni tipprovdi din l-informazzjoni malajr kemm jista’ jkun; jissuġġerixxi wkoll li r- rapport annwali ta’ monitoraġġ tal-Programm ta’ Appoġġ għal Riformi Strutturali jkun jinkludi sezzjoni permanenti dwar l-involviment tal-awtoritajiet lokali u reġjonali bħala benefiċjarji tal-Programm;

9. jinnota li l-informazzjoni disponibbli tissuġġerixxi li r-riżorsi tal-UE disponibbli għall-bini tal-kapaċità tal-awtoritajiet lokali u reġjonali taħt il-QFP attwali ma ntużawx biżżejjed biex jiġi kkunsidrat ir-rwol tal-awtoritajiet lokali u reġjonali fid-diviżjoni attwali tas-setgħat u l-għadd ta’ rakkomandazzjonijiet speċifiċi għall-pajjiżi indirizzati lill-awtoritajiet lokali u reġjonali ( 7 ) . Fir-rigward taż-żewġ programmi li l-awtoritajiet lokali u reġjonali jistgħu jibbenefikaw minnhom b’mod dirett, l-informazzjoni disponibbli turi li: (a) l-awtoritajiet lokali u reġjonali kisbu 15 % tal-finanzjament għall-bini tal-kapaċità disponibbli taħt l-objettiv tematiku 11 tal-Fondi SIE (TO11); u (b) l-assistenza teknika tal-FSIE fuq inizjattiva tal-Istati Membri, li tista’ tappoġġja wkoll il-bini tal-kapaċità b’rabta mal-użu tal-Fondi, ma ntużatx b’mod sinifikanti mill-awtoritajiet lokali u reġjonali;

10. ikun utli li jiġu inkorporati elementi addizzjonali fir-regolamenti dwar il-finanzjament Ewropew sabiex tiġi ffaċilitata l-kombinazzjoni – lil hinn mill-proġetti integrati – ta’ diversi tipi ta’ fondi Ewropej fi ħdan proġett wieħed;

11. jenfasizza li l-informazzjoni disponibbli dwar l-involviment tal-awtoritajiet lokali u reġjonali fil-Programm ta’ Appoġġ għal Riformi Strutturali (SRSP) hija insuffiċjenti. Skont stimi mhux uffiċjali, madwar 6 % biss tal-proġetti riċevuti taħt l-SRSP kienu jikkonċernaw l-awtoritajiet lokali u reġjonali, perċentwal baxx ħafna meta wieħed iqis li 55 % tar-rakkomandazzjonijiet kollha speċifiċi għall-pajiżi huma indirizzati direttament jew indirettament lill-awtoritajiet lokali u reġjonali; għalhekk jiddispjaċih li l-awtoritajiet lokali u reġjonali jistgħu jaċċessaw l-SRSP biss permezz tal-gvernijiet nazzjonali tagħhom;

12. iqis li l-ostakli għall-awtoritajiet lokali u reġjonali għall-użu tal-appoġġ tal-UE għall-bini tal-kapaċità jistgħu jinkludu: in-nuqqas ta’ sensibilizzazzjoni dwar l-opportunitajiet eżistenti; in-nuqqas ta’ ħiliet meħtieġa biex wieħed japplika għall-appoġġ; diffikultajiet fil-kofinanzjament; piż amministrattiv eċċessiv; u n-nuqqas ta’ appoġġ mill-gvernijiet nazzjonali;

13. jinnota li d-differenzi bejn l-Istati Membri fil-kwalità tal-amministrazzjoni pubblika jidhru li “bil-mod il-mod qed isiru inqas ċari” (“slowly blurring”) ( 8 ) ; jinnota li l-politika ta’ koeżjoni tal-UE kellha rwol f’dan l-iżvilupp, speċjalment fl-Istati Membri li fihom il-Fondi jirrappreżentaw nofs jew aktar mill-investiment pubbliku totali; jenfasizza li l-assistenza teknika fuq l-inizjattiva tal-Kummissjoni rrappreżentat kważi nofs ir-riżorsi tagħha biex jittejjeb il-bini tal-kapaċità fil-livelli kollha għall-ġestjoni tal-Fondi SIE ( 9 )

14. innifsu , kif muri mill-approċċ “Doing Business” tal-Bank Dinji; jaqbel ukoll mal-fehma tal-Parlament Ewropew li “b’mod partikolari fir-reġjuni anqas żviluppati, hemm diffikultajiet ta’ aċċess għall-finanzjamenti jew ta’ użu tagħhom [għar-riforma tas-settur pubbliku], minħabba l-burokrazija żejda, il-kwistjonijiet ta’ kapaċità amministrattiva jew irregolaritajiet”; u għalhekk jikkondividi t-tama tal-Parlament li “jiġu promossi fi ħdan l-Istati Membri riformi li jagħmlu aktar konkreta l-applikazzjoni tal-prinċipju ta’ amministrazzjoni tajba u jħaffu l-proċedimenti ġudizzjarji” jenfasizza li l-kwalità tal-istituzzjonijiet pubbliċi tista’ tvarja wkoll fil-pajjiż, kif muri mill-approċċ “Doing Business” tal-Bank Dinji; jaqbel ukoll mal-fehma tal-Parlament Ewropew li “b’mod partikolari fir-reġjuni anqas żviluppati, hemm diffikultajiet ta’ aċċess għall-finanzjamenti jew ta’ użu tagħhom [għar-riforma tas-settur pubbliku], minħabba l-burokrazija żejda, il-kwistjonijiet ta’ kapaċità amministrattiva jew irregolaritajiet”; u għalhekk jikkondividi t-tama tal-Parlament li “jiġu promossi fi ħdan l-Istati Membri riformi li jagħmlu aktar konkreta l-applikazzjoni tal-prinċipju ta’ amministrazzjoni tajba u jħaffu l-proċedimenti ġudizzjarji” ( 10 )

15. jenfasizza li l-isfida ta’ kapaċità amministrattiva insuffiċjenti xi kultant tiġi aggravata minn proċeduri li jimponu piż amministrattiv żejjed; f’dan ir-rigward, jinnota t-tħassib tiegħu dwar il-proposti tal-UE għall-e-Card tas-servizzi, il-proċedura ta’ notifika u t-test tal-proporzjonalità inklużi fil-pakkett tas-servizzi, kif ukoll dwar il-piż amministrattiv addizzjonali li ġej mill-UE u mil-leġislazzjoni nazzjonali dwar l-akkwist pubbliku;

Proposti għal azzjoni taħt il-QFP li jmiss

16. jinsisti li finanzjament adegwat għall-bini tal-kapaċità (jiġifieri mhux inqas minn matul l-2014-2020) għandu jibqa’ direttament aċċessibbli għall-awtoritajiet lokali u reġjonali permezz ta’ strumenti ta’ politika taħt ġestjoni kondiviża; jissuġġerixxi, għalhekk, li l-Artikolu 32 tal-RDK propost għall-2021-2027 jew li l-Artikolu 2 tar-Regolament propost dwar il-FEŻR/FK jipprevedi azzjonijiet fl-OPs kollha mmirati lejn il-bini tal-kapaċità tal-awtoritajiet pubbliċi u l-partijiet interessati fil-livelli kollha u mhux esklużivament b’rabta mal-ġestjoni tal-Fondi SIE;

18. jenfasizza l-importanza tat-tixrid tal-għarfien u l-prattiki tajba, bħall-pjani tal-Italja għat-tisħiħ amministrattiv ( 14 ) , il-Patt tas-Sindki, u l-proġetti ta’ kooperazzjoni interreġjonali ta’ Interreg Europe; jilqa’ l-inizjattivi TAIEX-REGIO PEER 2 PEER tal-Kummissjoni, il-patti ta’ integrità u l-inizjattiva pilota, f’kooperazzjoni mal-OECD, li jappellaw li l-pjani direzzjonali jantiċipaw il-bini tal-kapaċità amministrattiva għal wara l-2020;

19. il-proposta tiegħu biex jiġi stabbilit Erasmus għar-rappreżentanti eletti fil-livell lokali u reġjonali ( 15 ) tista’ tkun rilevanti għat-titjib tal-kapaċità amministrattiva;

20. l-uffiċjali pubbliċi mill-awtoritajiet lokali u reġjonali tal-Istati Membri għandhom jiġu mħeġġa jqattgħu perjodu ta’ żmien fl-amministrazzjonijiet tad-diversi istituzzjonijiet, korpi u aġenziji Ewropej bħala parti mill-programmi tal-esperti nazzjonali sekondati, l-esperti nazzjonali fit-taħriġ professjonali u l-Erasmus għall-amministrazzjoni pubblika;

21. jenfasizza li l-kofinanzjament nazzjonali u reġjonali ta’ programmi ta’ bini tal-kapaċità għandu jkun eżentat mil-limiti massimi tad-defiċit tal-Patt ta’ Stabbiltà u Tkabbir;

22. l-amministrazzjonijiet pubbliċi lokali u reġjonali huma obbligati jimplimentaw l-SDGs fit-territorji tagħhom; għal dan il-għan, il-KtR jeħtieġ li jappoġġja l-Għan 17, l-għan ta’ sħubija globali. F’dinja dejjem aktar interkonnessa huwa essenzjali li jitjieb l-aċċess għat-teknoloġija u l-għarfien tal-amministrazzjonijiet lokali u reġjonali biex jiġu skambjati l-ideat u titrawwem l-innovazzjoni pubblika;

Governanza aħjar u semplifikazzjoni

23. iqis li l-għan fit-tul tal-UE għandu jkun it-titjib sostenibbli tal-kapaċità istituzzjonali u amministrattiva tal-awtoritajiet lokali u reġjonali; jenfasizza li dan jirrikjedi pjanar fit-tul, filwaqt li hemm riskju ta’ kompromessi fir-rigward tat-talbiet fuq perjodu qasir ta’ żmien min-naħa tal-Istati Membri għal assistenza teknika;

24. itenni li l-Patt tas-Sindki huwa għodda ewlenija biex l-awtoritajiet lokali u reġjonali jingħataw appoġġ fit-tranżizzjoni lejn in-newtralità tal-klima. Jindika, madankollu, il-fatt li n-nuqqas ta’ kapaċità amministrattiva ġie identifikat bħala wieħed mill-impedimenti ewlenin biex l-implimentazzjoni tal-Patt tirnexxi aħjar u b’mod partikolari biex l-awtoritajiet lokali u reġjonali jkunu jistgħu jibbenefikaw minn kundizzjonijiet ta’ finanzjament favorevoli għal proġetti ta’ rinnovazzjoni rigward l-effiċjenza enerġetika;

25. jenfasizza l-ħtieġa għal koordinazzjoni u sinerġija bejn l-istrumenti eżistenti ta’ bini tal-kapaċità ffinanzjati mill-UE, kif ukoll għal monitoraġġ u evalwazzjoni trasparenti u f’waqthom ta’ dawn l-istrumenti; f’dan ir-rigward, itenni r-rakkomandazzjoni tiegħu ( 16 ) li l-Kummissjoni toħroġ sett uniku ta’ linji gwida dwar il-bini tal-kapaċità li jkun japplika għall-programmi rilevanti kollha tal-UE;

26. jiddispjaċih li l-isforzi li saru biex nersqu lejn semplifikazzjoni amministrattiva akbar fil-ġestjoni tal-fondi ma kisbux ir-riżultati mistennija. Dan huwa ostakolu serju ħafna li jdgħajjef il-kapaċità tal-korpi intermedjajri u, b’mod partikolari, tal-benefiċjarji tal-għajnuna. Fil-fatt, studji reċenti jistmaw li l-ispejjeż amministrattivi jammontaw għal 3 % tal-ispejjeż medji tal-programm għall-FEŻR u 2,2 % għall-Fond ta’ Koeżjoni;

27. fil-livelli kollha tal-gvern għandhom jiġu inklużi fl-Istħarriġ Annwali dwar it-Tkabbir, ir-rapporti tal-pajjiżi u l-programmi ta’ riforma nazzjonali. Valutazzjoni tal-ħtiġijiet u l-politiki relatati tal-bini tal-kapaċità fil-livelli kollha tal-gvern tibdel il-programmi ta’ riforma nazzjonali f’għodda ta’ koordinazzjoni strateġika; jaqbel mal-proposta tal-Parlament Ewropew li fl-Istħarriġ Annwali dwar it-Tkabbir jerġa’ jiġi introdott kapitolu ddedikat għall-amministrazzjoni pubblika u l-governanza jenfasizza li l-kapitoli dwar il-bini tal-kapaċitàgħandhom jiġu inklużi fl-Istħarriġ Annwali dwar it-Tkabbir, ir-rapporti tal-pajjiżi u l-programmi ta’ riforma nazzjonali. Valutazzjoni tal-ħtiġijiet u l-politiki relatati tal-bini tal-kapaċità fil-livelli kollha tal-gvern tibdel il-programmi ta’ riforma nazzjonali f’għodda ta’ koordinazzjoni strateġika; jaqbel mal-proposta tal-Parlament Ewropew li fl-Istħarriġ Annwali dwar it-Tkabbir jerġa’ jiġi introdott kapitolu ddedikat għall-amministrazzjoni pubblika u l-governanza ( 17 )

28. iqis li l-involviment strutturat dirett tal-awtoritajiet lokali u reġjonali, jew l-organizzazzjonijiet nazzjonali tal-awtoritajiet lokali u reġjonali, fis-semestru Ewropew, ibbażat fuq is-sħubija u l-governanza f’diversi livelli, jippermettilhom jgħinu fil-valutazzjoni tal-ħtiġijiet tal-bini tal-kapaċità u jistabbilixxu għanijiet u politiki fit-tul, isaħħu s-sjieda tagħhom u jħeġġu l-azzjoni. L-awtoritajiet lokali u reġjonali, jew l-organizzazzjonijiet nazzjonali tal-awtoritajiet lokali u reġjonali, għandhom jiġu involuti bħala msieħba sħaħ fis-Semestru Ewropew permezz ta’ kodiċi ta’ kondotta Ewropew li jkun legalment vinkolanti ( 18 ) , aktar u aktar issa li s-semestru jagħti linji gwida għall-ipprogrammar tal-politika ta’ koeżjoni ( 19 ) permezz tal-Anness D tar-rapporti tal-pajjiżi. Dan jippermetti lill-awtoritajiet lokali u reġjonali biex jikkontribwixxu, taħt iċ-ċiklu tas-semestru, biex jadattaw b’suċċess il-politiki tal-UE għad-disparitajiet territorjali attwali u għall-isfidi speċifiċi;

29. b’kont meħud tal-proposti ta’ simplifikazzjoni tal-Kummissjoni Ewropea għall-perjodu li jmiss tal-20212027 u rigward l-implimentazzjoni tal-politika ta’ koeżjoni permezz ta’ taħlita ta’ sorsi differenti ta’ finanzjament tal-UE, hemm ħtieġa għal approċċ integrat li jinvolvi l-ippjanar konġunt, biex b’hekk jitħaffef l-użu ta’ strumenti differenti, bħall-Investiment Territorjali Integrat (ITI) u l-Iżvilupp Lokali Mmexxi mill-Komunità (CLLD), filwaqt li jkun involut ir-rwol tal-awtoritajiet lokali u reġjonali fit-teħid tad-deċiżjonijiet u fil-proċess ta’ implimentazzjoni;

30. jikkondividi t-tħassib tal-Parlament Ewropew li “l-Kummissjoni la għandha l-qafas ta’ valutazzjoni tagħha għall-amministrazzjoni pubblika u lanqas metodu ta’ ġbir sistematiku tad-data” u jistieden lill-Kummissjoni Ewropea biex tiżviluppa dawn l-għodod;

31. jirrakkomanda li l-Programm il-ġdid ta’ Appoġġ għal Riformi (RSP) ikun aċċessibbli b’mod dirett għall-awtoritajiet lokali u reġjonali u jkun aktar iffukat fuq it-titjib tal-kwalità tal-amministrazzjoni pubblika u jappoġġja l-bini tal-kapaċità fil-livelli kollha tal-gvern; jindika r-rakkomandazzjonijiet tiegħu li l-governanza tal-RSP għandha tkun ibbażata fuq sħubija u governanza f’diversi livelli ( 20 ) ; jappella li jkun allokat sehem tal-allokazzjoni ta’ RSP għal proġetti mitluba mill-awtoritajiet lokali u reġjonali; jirrakkomanda li, sakemm l-Istati Membri jkollhom aċċess biss għas-Servizz ta’ Sostenn għar-Riforma Strutturali permezz tal-punti ta’ kuntatt fil-livell nazzjonali, l-applikazzjonijiet mill-awtoritajiet lokali u reġjonali għandhom jiġu mħeġġa u ssorveljati b’mod permanenti;

32. jenfasizza l-importanza tad-diġitalizzazzjoni u l-governanza elettronika, inklużi ċ-ċentri reġjonali diġitali u l-pjattaformi ta’ data miftuħa, u jikkondividi l-fehma tal-PE li “għandhom ikunu promossi, fi ħdan l-amministrazzjonijiet pubbliċi, proċessi innovattivi li jiffavorixxu konnettività aħjar u diġitalizzazzjoni u servizzi diġitali ta’ kwalità” ( 21 )

Brussell, l-4 ta’ Diċembru 2019. Il-President tal-Kumitat Ewropew tar-Reġjuni Karl-Heinz LAMBERTZ

(1) Flimkien ma’ ħafna oħrajn, inklużi l-SDGs, il-Programm ta’ Azzjoni Ambjentali, l-irħula intelliġenti, l-istrateġiji makroreġjonali, l-FEG, Erasmus+, Ewropa Diġitali (biċ-ċentri diġitali tagħha), l-istrateġiji ta’ speċjalizzazzjoni intelliġenti, il-kondiviżjoni tal-isforzi u r-Regolament LULUCF, il-Fond għall-Migrazzjoni u l-Ażil, l-intelliġenza artifiċjali għall-Ewropa, l-ekonomija blu, u l-implimentazzjoni sħiħa tal-Ftehim ta’ Pariġi dwar it-tibdil fil-klima fil-livell tal-pajjiż.

(2) https://memportal.cor.europa.eu/Handlers/ViewDoc.ashx?doc=COR-2019-03856-00-00-RES-TRA-MT.docx

(3) Analiżi territorjali tal-KtR tar-rakkomandazzjonijiet speċifiċi għall-pajjiżi.

(https://portal.cor.europa.eu/europe2020/Pages/welcome.aspx#)

(4) Ara l-istudju kkummissjonat mill-KtR “Administrative capacity of local and regional authorities: Opportunities and challenges for structural reforms and a more effective European economic governance” (Il-kapaċità amministrattiva tal-awtoritajiet lokali u reġjonali: Opportunitajiet u sfidi għal riformi strutturali u governanza ekonomika Ewropea aktar effettiva) (https://portal.cor.europa.eu/europe2020/Documents/publi-file/AdminCapacity/AdminCapacity.pdf) kif ukoll l-istudju tal-PE “Public Sector Reform: How the EU budget is used to encourage it” (Ir-riforma tas-settur pubbliku: kif jintuża l-baġit tal-UE biex jinkoraġġiha) (http://www.europarl.europa.eu/RegData/etudes/STUD/2016/572696/IPOL_STU(2016)572696_EN.pdf).

(5) https://eiah.eib.org/index

(6) “Administrative capacity of local and regional authorities: Opportunities and challenges for structural reforms and a more effective European economic governance” (Il-kapaċità amministrattiva tal-awtoritajiet lokali u reġjonali: Opportunitajiet u sfidi għal riformi strutturali u governanza ekonomika Ewropea aktar effettiva) (https://cor.europa.eu/en/engage/studies/Documents/Administrative-capacity/AdminCapacity.pdf)

(7) Ara d-dokumenti msemmija fin-nota 11 f’qiegħ il-paġna.

(8) Skont rieżami reċenti tal-EPRS, ibbażat fuq sejbiet tal-Indiċi Ewropew tal-Kwalità tal-Gvern 2017 (EQI), ir-reġjuni tal-Lvant għamlu titjib sinifikanti meta mqabbla mas-snin preċedenti, filwaqt li xi reġjuni tan-Nofsinhar urew sinjali ta’ tnaqqis (http://www.europarl.europa.eu/thinktank/en/document.html?reference=EPRS_BRI(2018)628244).

(9) Dawn l-inizjattivi huma ppreżentati f’din it-taqsima speċifika tal-paġni web tal-politika ta’ koeżjoni tal-Kummissjoni: https://ec.europa.eu/regional_policy/mt/policy/how/improving-investment/

(10) https://www.europarl.europa.eu/doceo/document/TA-8-2019-0012_MT.html

(11) Adottata fil-5.12.2018 (https://webapi2016.cor.europa.eu/v1/documents/cor-2018-03593-00-00-ac-tra-mt.docx/content).

(12) Adottata fil-5.12.2018 (https://webapi2016.cor.europa.eu/v1/documents/cor-2018-03594-00-00-ac-tra-mt.docx/content).

(13) Adottata fil-5.12.2018 (https://webapi2016.cor.europa.eu/v1/documents/cor-2018-03597-00-00-ac-tra-mt.docx/content).

(14) http://www.pra.gov.it/cosa-sono/

(15) Adottata fil-31.1.2018 (https://webapi2016.cor.europa.eu/v1/documents/cor-2017-01298-00-00-ac-tra-mt.docx/content).

(16) Opinjoni dwar l-SRSP adottata fis-7.4.2016 (https://webapi2016.cor.europa.eu/v1/documents/cor-2016-01214-00-00-ac-tra-mt.docx/content).

(17) Riżoluzzjoni tal-PE tal-15 ta’ Jannar 2019 dwar “Valutazzjoni ta’ kif il-baġit tal-UE jintuża għar-riforma tas-settur pubbliku”, http://www.europarl.europa.eu/doceo/document/TA-8-2019-0012_MT.html

(18) Opinjoni dwar It-titjib tal-governanza tas-Semestru Ewropew: Kodiċi ta’ Kondotta għall-involviment tal-awtoritajiet lokali u reġjonali, adottata fil-11.5.2017 (https://webapi2016.cor.europa.eu/v1/documents/cor-2016-05386-00-00-ac-tra-mt.docx/content).

(19) Opinjoni dwar Is-Semestru Ewropew u l-Politika ta’ Koeżjoni: l-allinjament tar-riformi strutturali mal-investimenti fit-tul, adottata fl-10.4.2010 (https://webapi2016.cor.europa.eu/v1/documents/cor-2018-05504-00-00-ac-tra-mt.docx/content).

(20) Opinjoni dwar Il-Programm ta’ Appoġġ għal Riformi u l-Funzjoni Ewropea ta’ Stabbilizzazzjoni tal-Investiment, adottata fis-7.4.2018

(https://webapi2016.cor.europa.eu/v1/documents/cor-2018-03764-00-00-ac-tra-mt.docx/content).

(21) Riżoluzzjoni tal-PE tal-15 ta’ Jannar 2019 dwar “Valutazzjoni ta’ kif il-baġit tal-UE jintuża għar-riforma tas-settur pubbliku”, http://www.europarl.europa.eu/doceo/document/TA-8-2019-0012_MT.html